கேள்வி: ழீன் பிக்கார்டு குறித்து விரிவாக சொல்லுங்கள்.
பதில்: ழீன் பெலிக்சு பிக்கார்டு ''(Jean-Félix Picard)'' (21 ஜூலை 1620 - 12 ஜூலை 1682) இலாபிளெழ்சேவில் பிறந்த பிரெஞ்சு வானியலாலரும் பாதிரியாரும் ஆவார். இவர் அங்கிருந்த இயேசுவினரின் என்றி-லெ-கிரேண்டு அரசு கல்லூரியில் கல்வி பயின்றார். இவர் பிரான்சு, பாரீசில் இறந்தார். இவரது நூலாகிய " புவியின் அளவீடுகள் (Mesure de la Terre)" 1671 இல் வெளியாகியது. சுடார் டிரெக் திரைப்படப் புனைவுப் பாத்திரம் ழீன் உலுக்-பிக்கார்டு இவரது நினைவால் ஆர்வம்பெற்ற பாத்திரம் ஆகும். நிலாவில் மரே கிரிசியத்தின் தென்மேற்குக் கால்வட்ட்த்தில் அமைந்த குழிப்பள்ளம் ஒன்று இவரது நினைவாகப் பெயர் சூட்டப்பட்டுள்ளது. விண்வெளியில் வட்டணையில் சுற்றும் சூரிய வான்கானகமாகிய பிக்கார்டு விண்கலம் இவரது நினைவாகப் பெயர் இடப்பட்டுள்ளது.